ไช่ อิง-เหวิน ประธานาธิบดีไต้หวัน ชนะการเลือกตั้งประธานาธิบดีของไต้หวันปี 2020 โดยได้เสียงโหวตเท่าไหร่ ระหว่าง 57.1% หรือ 38.6%
57.1% เพราะ ไช่ อิง-เหวิน ประธานาธิบดีไต้หวัน ชนะการเลือกตั้งประธานาธิบดีของไต้หวันปี 2020 โดยได้เสียงโหวต 57.1% หรือประมาณ 8.2 ล้านคน ส่วน 38.6% เป็นเสียงโหวตที่ได้รับของคู่แข่งจากพรรคก๊กมินตั๋งอย่าง หัน กว๋อ อี๋ว์ โดยผู้มีสิทธิ์ในการเลือกตั้งครั้งนี้ประมาณ 19 ล้านคน และเป็นการเลือกตั้งที่รัฐบาลจีนจับตามองมากที่สุด

สำหรับสาเหตุที่ชาวไต้หวันเลือก ไช่ อิง-เหวิน เป็นประธานาธิบดีของไต้หวันอีกสมัย นั้นเกิดจากผลลัพธ์ในฮ่องกงที่เกิดขึ้นจากนโยบาย 1 ประเทศ 2 ระบบของรัฐบาลจีนที่เคยได้กล่าวไว้ แต่กลับกลายเป็นว่ารัฐบาลจีนพยายามที่จะเข้ามาแทรกแซงฮ่องกงมากขึ้นเรื่อยๆ ผ่านกระบวนการต่างๆ จนเกิดเหตุการณ์ความรุนแรงจากผู้ชุมนุม รวมไปถึงจากรัฐบาลของฮ่องกงเอง

ไช่ อิง-เหวิน ยังได้กล่าวกับสื่อว่า “ไต้หวันแสดงให้โลกเห็นว่าไต้หวันยึดมั่นในวิถีชีวิตแบบประชาธิปไตยที่เป็นอิสระของเรามากเพียงใด” นอกจากนี้เธอยังได้เรียกร้องให้จีนเลิกใช้กำลังข่มขู่กับไต้หวันได้แล้ว โดยเธอได้กล่าวว่า “สันติภาพหมายถึงว่า จีนจะต้องเลิกคุกคามต่อไต้หวันด้วยกำลังทางทหาร”

การเลือกตั้งประธานาธิบดีไต้หวันครั้งนี้เป็นการเลือกตั้งที่รัฐบาลจีนจับตามองมากที่สุด เนื่องจากนโยบายของพรรคประชาธิปไตยก้าวหน้า (DPP) ที่มี ไช่ อิง-เหวิน เป็นตัวแทนพรรคนั้นต้องการที่จะคงสถานะกับทางจีนแผ่นดินใหญ่ไว้แค่นี้ ขณะที่ทางพรรคก๊กมินตั๋ง (KMT) ต้องการที่จะมีความสัมพันธ์กับประเทศจีนที่มากขึ้น และก่อนหน้านี้ หัน กว๋อ อี๋ว์ ก็เคยโจมตีนโยบายของไต้หวันกับจีนของ ไช่ อิง-เหวิน มาแล้วว่าอาจสร้างปัญหาให้กับไต้หวัน
ตลาดการเงิน & ผลิตภัณฑ์และบริการทางการเงิน,ข่าวเศรษฐกิจและการเงิน